Ericu950/Stoicheia-meter-silver huggingface dataset:
οὐκ ἤδη τινὰς ἴσμεν ἐκ παίδων εἰς γῆρας ἀφιγμένους , οἳ μηδεμιᾶς ἐπῄσθοντο ταραχῆς εἴ τε δι εὐμοιρίαν φύσεως εἴ τε διὰ τὴν τῶν τρεφόντων καὶ παιδευόντων ἐπιμέλειαν εἴ τε καὶ ἀμφότερα , βαθείας δ εἰρήνης ἀναπλησθέντας τῆς ἐν ἑαυτοῖς , ἣ πρὸς ἀλήθειάν ἐστιν εἰρήνη , τῆς κατὰ τὰς πόλεις ἀρχέτυπον , καὶ διὰ τοῦτ εὐδαίμονας νομισθέντας , ὅτι τὸν ὑπὸ τῶν παθῶν ἀναρριπιζόμενον ἐμφύλιον πόλεμον , ἀργαλεώτατον ὄντα πολέμων , οὐδ  ὄναρ ἐπῄσθοντο , εἶτ ἐν αὐταῖς τοῦ βίου ταῖς δυσμαῖς ἐξοκείλαντάς τε καὶ ναυαγήσαντας ἢ περὶ γλῶτταν ἄθυρον ἢ περὶ γαστέρα ἄπληστον ἢ περὶ τὴν τῶν ὑπογαστρίων ἀκράτορα λεγνείαν 0 1 2 ;
οἱ μὲν γὰρ τὸν μειρακιώδη τῶν ἀσώτων , ἄτιμον , ἀποκήρυκτον , αἰσχρὸν βίον ἐζήλωσαν „ ἐπὶ γήραος οὐδῷ “ , οἱ δὲ τὸν πανοῦργον καὶ συκοφάντην καὶ ῥᾳδιουργόν , ἀπαρχόμενοι φιλοπραγμοσύνης , ὅτε εἰκὸς ἦν ἤδη καὶ παλαιὰν οὖσαν καταλῦσαι 0 .
διὸ χρὴ τὸν θεὸν ποτνιᾶσθαι καὶ λιπαρῶς ἱκετεύειν , ὅπως τὸ ἐπίκηρον ἡμῶν γένος μὴ παρέλθῃ , κελεύσῃ δὲ διαιωνίζειν αὐτοῦ τὸν σωτήριον ἔλεον ·
χαλεπὸν γὰρ εἰρήνης ἀκράτου γευσαμένους κωλυθῆναι κορεσθῆναι 0 .
ἀλλὰ φέρε , δίψης κουφότερόν ἐστι κακὸν ὁ λιμὸς οὗτος , ἔρωτα καὶ πόθον ἔχων παρηγοροῦντας .
ὅταν δὲ ἀφ ἑτέρας πηγῆς , ἧς θολερὸν καὶ νοσερὸν τὸ νᾶμα , διὰ τὸν τοῦ πιεῖν ἵμερον ἐμφορεῖσθαι δέῃ , τότε ἀνάγκη γλυκυπίκρου πληρουμένους ἡδονῆς ἐν ἀβιώτῳ βίῳ διαζῆν , τοῖς βλαβεροῖς ὡς ὠφελίμοις ἐπιτρέχοντας ἀγνοίᾳ τοῦ συμφέροντος 0 1 .
ἡ δὲ τῶν κακῶν ἀνιαροτάτη φορὰ γίνεται τούτων , ἐπειδὰν αἱ ἄλογοι δυνάμεις τῆς ψυχῆς ἐπιθέμεναι ταῖς τοῦ λογισμοῦ κρατήσωσιν .
ἕως μὲν γὰρ ἢ βουκόλια βουκόλοις ἢ ποιμέσι ποίμνια ἢ αἰπόλοις αἰπόλια πειθαρχεῖ , τὰ περὶ τὰς ἀγέλας κατορθοῦται ·
ἐπειδὰν δὲ ἀσθενέστεροι τῶν θρεμμάτων οἱ ἐπιστατοῦντες ἀγελάρχαι γίνωνται , πλημμελεῖται τὰ πάντα καὶ συμβαίνει ἀταξία μὲν ἐκ τάξεως , ἀκοσμία δ  ἐξ εὐκοσμίας , ταραχὴ δ ἐξ εὐσταθείας καὶ σύγχυσις ἐκ διακρίσεως , ἅτε μηδεμιᾶς ἔτι νομίμου καθεστώσης ἐπιστασίας 0 1 2 ·
εἰ γὰρ ἦν , ἤδη καθῄρητο .
οὐκ οἰόμεθα καὶ ἐν ἡμῖν αὐτοῖς θρεμμάτων μὲν ἀγέλην εἶναι , παρόσον ἀποτέτμηται ψυχῆς τὸ ἄλογον στῖφος , ἀγελάρχην δὲ τὸν ἡγεμόνα νοῦν 0 ;
ἀλλ ἕως μὲν ἔρρωταί τε καὶ ἱκανὸς ἀγελαρχεῖν ἐστιν , ἐνδίκως ἅπαντα καὶ συμφερόντως ἐπιτελεῖται .
ὅταν δὲ ἀσθένειά τις ἐπιγένηται τῷ βασιλεῖ , συγκάμνειν ἀνάγκη καὶ τὸ ὑπήκοον 0 ·
καὶ ὅτε μάλιστα ἠλευθερῶσθαι δοκεῖ , τότε μάλιστα γίνεται ἑτοιμότατον ἆθλον κείμενον τοῖς βουλομένοις αὐτὸ μόνον κονίσασθαι .
πέφυκε γὰρ ἀναρχία μὲν ἐπίβουλον , ἀρχὴ δ εἶναι σωτήριον , καὶ μάλισθ ᾗ νόμος καὶ δίκη τετίμηται 0 ·
αὕτη δ ἐστὶν ἡ σὺν λόγῳ .
τὰ μὲν δὴ τῆς κενῆς δόξης ὀνείρατα ὧδε ἠκριβώσθω ·
τὰ δὲ τῆς γαστριμαργίας εἴδη πόσις τε καὶ βρῶσις , ἀλλὰ τῇ μὲν οὐ ποικίλων , τῇ δὲ μυρίων ὅσων ἡδυσμάτων καὶ παραρτυμάτων χρεία 0 1 .
ταῦτα μέντοι δυσὶ φροντισταῖς ἐπανατίθεται , τὰ μὲν τῆς περιέργου πόσεως ἀρχιοινοχόῳ , τὰ δὲ τῆς ἀναγκαιοτέρας ἐδωδῆς ἀρχισιτοποιῷ .
σφόδρα δ ἐξητασμένως μιᾷ νυκτὶ φαντασιούμενοι τοὺς ὀνείρους εἰσάγονται ·
πρὸς γὰρ τὴν αὐτὴν χρείαν σπεύδουσιν ἀμφότεροι , τροφὴν οὐχ ἁπλῆν , ἀλλὰ τὴν μεθ ἡδονῆς καὶ τέρψεως εὐτρεπιζόμενοι .
καὶ ἑκάτερος μὲν περὶ τροφῆς ἥμισυ πονεῖται , ἀμφότεροι δὲ περὶ πᾶσαν 0 .
ἔστι δὲ καὶ θάτερον μέρος ὁλκὸν θατέρου ·
καὶ γὰρ οἱ φαγόντες εὐθὺς ὀρέγονται ποτοῦ καὶ αὐτίκα ἐδωδῆς οἱ πιόντες 0 ·
ὥστε οὐχ ἥκιστα καὶ διὰ τοῦτο χρόνον τὸν αὐτὸν τῆς φαντασίας ἀμφοτέροις ἀναγεγράφθαι 0 .
ὁ μὲν οὖν ἀρχιοινοχόος οἰνοφλυγίαν , ὁ δὲ ἀρχισιτοποιὸς λαιμαργίαν ἔλαχε 0 1 .
φαντασιοῦται δὲ ἑκάτερος τὰ οἰκεῖα , ὁ μὲν οἶνον καὶ τὸ γεννητικὸν οἴνου φυτόν , ἄμπελον , ὁ δ ἐπὶ κανῶν διακειμένους ἐκκεκαθαρμένους ἄρτους καὶ κανηφοροῦντα ἑαυτόν  Gen 0 1 .
ἁρμόττον δὲ ἂν εἴη πρότερον τὸ πρότερον ἐξετάζειν ὄναρ , ἔστι δὲ τοιόνδε ·
„ ἐν τῷ ὕπνῳ μου ἦν ἄμπελος ἐναντίον μου ·
ἐν δὲ τῇ ἀμπέλῳ τρεῖς πυθμένες καὶ αὐτὴ θάλλουσα ἀνενηνοχυῖα βλαστούς 0 ·
πέπειροι βότρυες σταφυλῆς 0 .
καὶ τὸ ποτήριον Φαραὼ ἐν τῇ χειρί μου 0 ·
καὶ ἔλαβον τὴν σταφυλὴν καὶ ἐξέθλιψα αὐτὴν εἰς τὸ ποτήριον , καὶ ἔδωκα τὸ ποτήριον εἰς τὰς χεῖρας Φαραώ “  Gen .
θαυμασίως γε προανεφθέγξατο καὶ ἀψευδῶς ἔχει τὸ „ ἐν τῷ ὕπνῳ μου .
“ τῷ γὰρ ὄντι ὁ μὴ τὴν δι  οἴνου μέθην μᾶλλον ἢ τὴν δι ἀφροσύνης ἐπιτηδεύων , ὀρθότητι καὶ ἐγρηγόρσει δυσχεραίνων , ὥσπερ οἱ κοιμώμενοι καταβέβληται καὶ παρεῖται καὶ καταμέμυκε τὰ τῆς ψυχῆς ὄμματα , οὐδὲν οὔ θ ὁρᾶν οὔ τ ἀκούειν τῶν θέας καὶ ἀκοῆς ἀξίων οἷός τε ὤν 0 1 ·
ἡττημένος δὲ τυφλὴν καὶ ἀχειραγώγητον , οὐχ ὁδόν , ἀλλ ἀνοδίαν τοῦ βίου διεξέρχεται , βάτοις καὶ τριβόλοις περιπειρόμενος , ἔστι δ ὅτε καὶ κατὰ κρημνῶν κυλιόμενος καὶ ἄλλοις ἐπιφερόμενος , ὡς ἐκείνους τε καὶ ἑαυτὸν οἰκτρῶς διαφθείρειν .
ὁ δὲ βαθὺς καὶ διωλύγιος ὕπνος , ᾧ πᾶς κατέχεται φαῦλος , τὰς μὲν ἀληθεῖς καταλήψεις ἀφαιρεῖται , ψευδῶν δὲ εἰδώλων καὶ ἀβεβαίων φαντασμάτων ἀναπίμπλησι τὴν διάνοιαν , τὰ ὑπαίτια ὡς ἑπαινετὰ ἀναπείθων ἀποδέχεσθαι .
καὶ γὰρ νυνὶ λύπην ὡς χαρὰν ὀνειροπολεῖ καὶ οὐκ αἰσθάνεται , ὅτι τὸ ἀφροσύνης καὶ τοῦ παραπαίειν * * * φυτόν , ἄμπελον , ὁρᾷ .
„ ἦν “ γάρ φησιν „ ἄμπελος ἐναντίον μου “  Gen .
40 , 9  , τὸ ποθούμενον τῷ ποθοῦντι , κακία κακῷ 0 ·
ἣν καθ ἑαυτῶν λελήθαμεν οἱ ἀνόητοι γεωργοῦντες , ἧς τὸν καρπὸν ἐσθίομέν τε καὶ πίνομεν εἰς ἑκάτερον τροφῆς κατατάττοντες εἶδος , ἧς ὡς ἔοικεν οὐκ ἐφ ἡμισείᾳ τῇ βλάβῃ ἀλλ ἀρτίῳ καὶ ὁλοκλήρῳ καὶ παντελεῖ μεταποιούμεθα .
προσήκει δὲ μὴ ἀγνοεῖν , ὅτι τὸ ἀμπέλιον μέθυσμα τοὺς χρησομένους ἅπαντας οὐχ ὁμοίως , ἀλλὰ πολλάκις ἐναντίως διατίθησιν , ὡς τοὺς μὲν ἀμείνους , τοὺς δὲ χείρους ἑαυτῶν ἐξετάζεσθαι 0 .
τῶν μὲν γὰρ τὸ σύννουν καὶ σκυθρωπὸν ἐπανῆκε καὶ τὰς φροντίδας ἐχάλασεν ὀργάς τε καὶ λύπας ἐπράυνε τά τε ἤθη πρὸς τὸ ἐπιεικὲς ἐπαιδαγώγησε καὶ τὰς ψυχὰς ἑαυταῖς ἵλεως ἐποίησε ·
τῶν δὲ ἔμπαλιν τοὺς θυμοὺς ἐπήλειψε καὶ τὰς ὀδύνας ἐπέσφιγξε καὶ τοὺς ἔρωτας ἐκίνησε καὶ τὰς ἀγροικίας ἀνήγειρεν , ἄκλειστον στόμα καὶ γλῶτταν ἀχαλίνωτον καὶ αἰσθήσεις ἀθύρους καὶ λελυττηκότα πάθη κἀξηγριωμένον καὶ ἐπτοημένον πρὸς πάντα νοῦν ἀποτελοῦν ·
ὡς δοκεῖν τὴν μὲν τῶν προτέρων κατάστασιν ἢ τῇ κατὰ τὸν ἀέρα νηνέμῳ αἰθρίᾳ ἢ τῇ κατὰ θάλατταν ἀκύμονι γαλήνῃ ἢ τῇ κατὰ τὰς πόλεις εἰρηνικωτάτῃ εὐσταθείᾳ ἐοικέναι , τὴν δὲ τῶν ὑστέρων ἢ βιαίῳ καὶ συντόνῳ πνεύματι ἢ χειμαίνοντι καὶ κυματουμένῳ πελάγει ἢ στάσει , ἀσπόνδου καὶ ἀκηρύκτου πολέμου δυσωνυμωτέρᾳ ταραχῇ 0 1 .
δυεῖν γοῦν συμποσίων τὸ μὲν πέπλησται γέλωτος , παιδιᾶς , ἐπαγγελλομένων , ἀγαθὰ ἐλπιζόντων , χαριζομένων , εὐθυμίας , εὐφημίας , ἱλαρότητος , εὐφροσύνης , ἀδείας ·
τὸ δὲ συννοίας , κατηφείας , προσκρουσμάτων , λοιδοριῶν , τραυμάτων , βριμουμένων , ὑποβλεπομένων , ὑλακτούντων , ἀγχόντων , καταπαγκρατιαζόντων , ἀκρωτηριαζόντων ὦτα καὶ ῥῖνας καὶ ἅπερ ἂν τύχῃ τοῦ σώματος μέρη καὶ μέλη , τὴν  τοῦ  παντὸς τοῦ βίου μέθην καὶ παροινίαν ἐν ἀνιέρῳ ἀγῶνι μετὰ αἰσχρουργίας τῆς πάσης ἐπιδεικνυμένων 0 .
ἀκόλουθον οὖν ἂν εἴη λογίζεσθαι , ὅτι καὶ ἄμπελος δυεῖν σύμβολον πραγμάτων ἐστίν , ἀνοίας τε καὶ εὐφροσύνης .
ἑκάτερον δέ , καίτοι μηνυόμενον ἐκ πολλῶν , ἵνα μὴ μακρηγορῶμεν , δι  ὀλίγων ἐπιδείξομεν .
ἡνίκα ἡμᾶς διὰ τῆς τῶν παθῶν καὶ ἀδικημάτων ἐρήμης ὁδοῦ , φιλοσοφίας , ἀγαγὼν καὶ ὥσπερ ἔμπορος ἀναβιβάσας τὸν ὀρθὸν λόγον ἔστησεν ἐπὶ σκοπῆς καὶ ἐκέλευε περιαθρεῖν τὴν ἅπασαν ἀρετῆς χώραν , εἴ τε εὔγειος καὶ βαθεῖα καὶ χλοηφόρος καὶ καρποτόκος ἐστὶ καὶ ἀγαθὴ μὲν καὶ τὰ σπειρόμενα μαθήματα συναυξῆσαι , ἀγαθὴ δὲ τὰ φυτευόμενα καὶ δενδρούμενα δόγματα στελεχῶσαι , εἴ τε καὶ τ οὐναντίον , καὶ περὶ τῶν ὡσανεὶ πόλεων πράξεων , εἰ εὐερκέσταται καὶ ὀχυρώταται ἢ γυμναὶ καὶ ἀπημφιασμέναι οἷα κύκλων τὸ βέβαιον , καὶ περὶ οἰκητόρων , εἰ πρός τε πλῆθος καὶ πρὸς ἀλκὴν ἐπιδεδώκασιν ἢ δι  ἀσθένειαν ὀλιγανδροῦσιν ἢ δι ὀλιγανδρίαν ἀσθενοῦσιν , τότε οὐ δυνηθέντες ὅλον τὸ σοφίας στέλεχος βαστάσαι κληματίδα μίαν καὶ βότρυν σταφυλῆς τεμόντες ἤραμεν χαρᾶς σαφέστατον δεῖγμα , κουφότατον ἄχθος , βλάστημα καὶ καρπὸν ὁμοῦ κ αλοκἀγαθίας ἐπιδειξόμενοι τοῖς διάνοιαν ὀξυδορκοῦσι τὴν εὐκληματοῦσαν καὶ βοτρυηφόρον ἄμπελον  cf 0 1 2 .
ταύτην , ἧς μοῖράν τινα λαβεῖν ἐδυνήθημεν , εὐσκόπως ἐξομοιοῦσιν εὐφροσύνῃ .
μαρτυρεῖ δέ μοί τις τῶν πάλαι προφητῶν , ὃς ἐπιθειάσας εἶπεν ·
„ ἀμπελὼν κυρίου παντοκράτορος οἶκος τοῦ Ἰσραήλ “  Ies 0 .
ὁ μὲν Ἰσραήλ ἐστι νοῦς θεωρητικὸς θεοῦ τε καὶ κόσμου  καὶ γὰρ ἑρμηνεύεται θεὸν ὁρῶν  , οἶκος δὲ διανοίας ὅλη ψυχή 0 1 .
αὕτη δ ἐστὶν ἀμπελὼν ἱερώτατος , τὸ θεῖον βλάστημα καρποφορῶν , ἀρετήν .
οὕτω μέντοι τὸ φρονεῖν εὖ , τὸ εὐφροσύνης ἔτυμον , μέγα καὶ λαμπρόν , ὥστε φησὶ Μωυσῆς καὶ θεὸν αὐτῷ μὴ ἀπαξιῶσαι χρῆσθαι , καὶ τότε μάλιστα , ὁπότε τὸ ἀνθρώπων γένος ἐκτρέποιτο μὲν ἁμαρτήματα , ἐπικλίνοι δὲ καὶ ἐπιστρέφοι πρὸς δικαιοσύνην , ἑκουσίῳ γνώμῃ φύσεως νόμοις καὶ θεσμοῖς ἑπόμενον 0 .
„ ἐπιστρέψει “ γάρ φησι „ κύριος ὁ θεός σου εὐφρανθῆναι ἐπὶ σὲ εἰς ἀγαθά , καθότι ηὐφράνθη ἐπὶ τοῖς πατράσι σου , ἐὰν εἰσακούσῃς τῆς φωνῆς αὐτοῦ , φυλάσσειν πάσας τὰς ἐντολὰς καὶ τὰ δικαιώματα καὶ τὰς κρίσεις τὰς γεγραμμένας ἐν τῷ βιβλίῳ τοῦ νόμου τούτου “  Deut .
τίς ἂν δύναιτο μᾶλλον ἀρετῆς ἵμερον ἢ κ αλοκἀγαθίας ζῆλον ἐμφῦσαι 0 ;
βούλει , φησίν , ὦ διάνοια , εὐφραίνεσθαι θεόν ;
εὐφράνθητι αὐτὴ καὶ ἀνάλωμα μὲν μὴ εἰσενέγκῃς μηδέν  τίνος γὰρ τῶν σῶν χρεῖός ἐστιν ;
, ἀλλ ἔμπαλιν ὅσα σοι δίδωσιν ἀγαθὰ χαίρουσα δέξαι .
διδοὺς γάρ , ὅταν ἄξιοι χάριτος ὦσιν οἱ λαμβάνοντες , εὐφραίνεται ·
εἰ μὴ νομίζεις , ὅτι οἱ μὲν ὑπαιτίως ζῶντες παραπικραίνειν καὶ παροργίζειν ἐνδίκως λέγοιντ ἂν θεόν , οἱ δ ἐπαινετῶς οὐχὶ εὐφραίνειν 0 .
ἀλλὰ πατέρας μὲν καὶ μητέρας , τοὺς θνητοὺς γονεῖς , οὐδὲν οὕτως ὡς τέκνων εὐφραίνουσιν ἀρεταί , μυρίων ὅσων ἐνδεεῖς ὄντας 0 ·
τὸν δὲ τῶν ὅλων γεννητὴν καὶ μηδενὸς ἐνδεᾶ τὸ παράπαν οὐχ ἡ κ αλοκἀγαθία τῶν λεγομένων 0 ;
μαθοῦσα οὖν , ὦ διάνοια , ἡλίκον κακὸν μέν ἐστιν ὀργὴ θεοῦ , ἡλίκον δὲ ἀγαθὸν εὐφροσύνη θεοῦ , μηδὲν μὲν τῶν ὀργῆς ἀξίων ἐπ  ὀλέθρῳ κίνει τῷ σεαυτῆς , μόνα δὲ δι ὧν εὐφρανεῖς θεὸν ἐπιτήδευε 0 1 .
ταῦτα δὲ εὑρήσεις οὐ μακρὰς καὶ ἀτριβεῖς διεξιὼν ὁδοὺς ἢ ἄπλωτα πελάγη περαιούμενος ἢ ἐπὶ τοὺς γῆς καὶ θαλάττης ἀπνευστὶ συντείνων ὅρους ·
οὐ γὰρ πορρωτάτω διῴκισται καὶ τῆς οἰκουμένης ἔξω πεφυγάδευται , ἀλλ  , ᾗ φησι Μωυσῆς  Deut 0 .
30 , 12  14  , ἐγγὺς οὑτωσὶ τ ἀγαθὸν παρίδρυταί σοι καὶ συμπέφυκε , τρισὶ τοῖς ἀναγκαιοτάτοις μέρεσιν ἡρμοσμένον , καρδίᾳ , στόματι , χερσί , τὸ δ ἐστὶ διανοίᾳ , λόγῳ , πράξεσιν , ἐπειδὴ τὰ καλὰ καὶ φρονεῖν καὶ λέγειν καὶ ποιεῖν ἀναγκαῖον , συμπληρούμενον ἔκ τε εὐβουλίας καὶ εὐπραξίας καὶ εὐλογίας 0 .
λέγωμεν οὖν τῷ θάτερον εἶδος γαστριμαργίας , πολυποσίαν , ἐπιτηδεύοντι ἀρχιοινοχόῳ ·
τί κακοπαθεῖς , ὦ ἀνόητε ;
δοκεῖς μὲν γὰρ τὰ ἀγωγὰ πρὸς εὐφροσύνην εὐτρεπίζεσθαι , τὸ δ ἀληθὲς ἀφροσύνης καὶ ἀκολασίας ἐξάπτεις φλόγα , πολλὴν αὐτῇ καὶ ἄφθονον ἐπιφέρων ὕλην .
ἀλλ  , ἴσως ἂν εἴποι , μή με προπετῶς αἰτιῶ , πρίν με σκέψασθαι .
οἰνοχοεῖν ἐτάχθην , οὐ μὴν δὴ σωφροσύνην καὶ εὐσέβειαν καὶ τὰς ἄλλας ἀρετὰς ἐνεσκευασμένῳ , ἀλλ ἀνδρὶ λαιμάργῳ καὶ ἀκρατεῖ καὶ ἀδίκῳ καὶ ἐπὶ ἀσεβείᾳ μέγα φρονοῦντι , ὃς ἐτόλμησέ ποτε εἰπεῖν ·
„ οὐκ οἶδα τὸν κύριον “  Exod .
ὡς εἰκότως ἐγὼ τὰ ἐκείνῳ δι ἡδονῆς ἐπιτετήδευκα .
μὴ θαυμάσῃς δέ , ὅτι τοῖς ἐναντίοις ὁ θεὸς καὶ ὁ ἀντίθεος νοῦς εὐφραίνεται , Φαραώ .
τίς οὖν οἰνοχόος θεοῦ 0 ;
ὁ σπονδοφόρος , ὁ μέγας ὄντως ἀρχιερεύς , ὃς τὰς τῶν ἀεννάων χαρίτων λαβὼν προπόσεις ἀντεκτίνει , πλῆρες ὅλον τὸ σπονδεῖον ἀκράτου μεθύσματος ἐπιχέων , ἑαυτόν .
ὁρᾷς οἰνοχόων διαφορὰς τοῖς θεραπευομένοις ἀναλογούσας .
διὰ τοῦτο ἐγὼ μὲν ὁ τοῦ Φαραὼ κατὰ τὰς ἀνέσεις ἐπιτεινομένου τὸν σκληραύχενα καὶ πάντων ἀκράτορα λογισμὸν εὐνοῦχός εἰμι  Gen .
2  , τὰ γεννητικὰ τῆς ψυχῆς ἐκτετμημένος , μετανάστης μὲν τῆς ἀνδρωνίτιδος , φυγὰς δὲ καὶ τῆς γυναικωνίτιδος , οὔ τ ἄρρεν οὔ τε θῆλυ , οὔ τε προέσθαι οὔ θ ὑποδέξασθαι σπορὰν δυνάμενος , ἀμφίβολος , οὐδέτερος , ἀνθρωπείου παράκομμα νομίσματος , ἄμοιρος ἀθανασίας , ἣ τέκνων ἢ ἐγγόνων διαδοχαῖς εἰς ἀεὶ ζωπυρεῖται , συλλόγου καὶ ἐκκλησίας ἱερᾶς ἀπεσχοινισμένος ·
θλαδίαν γὰρ καὶ ἀποκεκομμένον ἄντικρυς διείρηται μὴ εἰσιέναι  Deut .
ὁ δὲ ἀρχιερεὺς ἄμωμός ἐστιν , ὁλόκληρος , ἀνὴρ παρθένου  Lev .
13  , τὸ παραδοξότατον , οὐδέποτε γυναικουμένης , ἀλλ  ἔμπαλιν τὰ γυναικεῖα κατὰ τὴν πρὸς τὸν ἄνδρα ὁμιλίαν ἐκλιπούσης  Gen 0 .
18 , 11  , καὶ οὐκ ἀνὴρ μόνον οὗτος , ἀμιάντους καὶ παρθένους γνώμας σπείρειν ἱκανός , ἀλλὰ καὶ πατὴρ λόγων ἱερῶν 0 ·
ὧν οἱ μὲν ἐπίσκοποι καὶ ἔφοροι τῶν τῆς φύσεως πραγμάτων , Ἐλεάζαρ καὶ Ἰθάμαρ  Exod 0 .
28 , 1  , οἱ δὲ λειτουργοὶ θεοῦ , τὴν οὐράνιον φλόγα ἀνακαίειν καὶ ζωπυρεῖν ἐπειγόμενοι 0 ·
τρίβοντες γὰρ ἀεὶ τοὺς περὶ ὁσιότητος λόγους καθάπερ ἐκ πυρείων τὸ θεοειδέστατον εὐσεβείας γένος ποιοῦσιν ἐκλάμπειν .
ὁ δὲ τούτων ὑφηγητὴς ὁμοῦ καὶ πατὴρ οὐχ ἡ τυχοῦσα μοῖρα τῆς ἱερᾶς ἐκκλησίας ἐστίν , ἀλλ οὗ χωρὶς σύγκλητος οὐκ ἂν ἀθροισθείη ποτὲ τῶν τῆς ψυχῆς μερῶν βουλὴ τὸ παράπαν , ὁ πρόεδρος , ὁ πρύτανις , ὁ δημιουργός , ὁ καὶ χωρὶς ἄλλων μόνος ἐφ ἑαυτοῦ σκοπεῖν τε καὶ πράττειν ἕκαστα ἱκανός .
οὗτος σὺν ἄλλοις μὲν ἐξεταζόμενος ὀλίγος , πολὺς δέ , ὅταν μονωθῇ , γίνεται , δικαστήριον ὅλον , ὅλον βουλευτήριον , ὅλος δῆμος , ὅλος ὄχλος , σύμπαν ἀνθρώπων γένος , μᾶλλον δέ , εἰ τ ἀληθὲς εἰπεῖν δεῖ , μεθόριός τις θεοῦ καὶ ἀνθρώπου φύσις , τοῦ μὲν ἐλάττων , ἀνθρώπου δὲ κρείττων 0 1 2 .
„ ὅταν “ γάρ φησιν „ εἰσίῃ εἰς τὰ ἅγια τῶν ἁγίων ὁ ἀρχιερεύς , ἄνθρωπος οὐκ ἔσται “  Lev .
τίς οὖν , εἰ μὴ ἄνθρωπος 0 1 ;
ἆρά γε θεός 0 ;
οὐκ ἂν εἴποιμι  τὸν γὰρ τοῦ ὀνόματος τοῦδε κλῆρον ὁ ἀρχιπροφήτης ἔλαχε Μωυσῆς ἔτι ὢν ἐν Αἰγύπτῳ , προσρηθεὶς Φαραὼ θεὸς  Exod .
7 , 1   οὔ τε ἄνθρωπος , ἀλλ  ἑκατέρων τῶν ἄκρων , ὡς ἂν βάσεως καὶ κεφαλῆς , ἐφαπτόμενος 0 1 .
τὸ μὲν οὖν ἕτερον εἶδος ἀμπέλου , ὅπερ εὐφροσύνη κεκλήρωται , καὶ τὸ ἐξ αὐτῆς μέθυσμα , ἡ ἄκρατος εὐβουλία , καὶ ὁ ἀρυσάμενος οἰνοχόος ἐκ τοῦ θείου κρατῆρος , ὃν αὐτὸς ὁ θεὸς ἀρετῶν πεπλήρωκεν ἐπὶ χείλη , δεδήλωται .
τὸ δὲ ἀνοίας καὶ λύπης καὶ παροινίας ἤδη μὲν τρόπῳ τινὶ τύπῳ δὲ ἕτερον ἐκτυποῦται διὰ τῶν ἑτέρωθι λεχθέντων ἐν ᾠδῇ τῇ μείζονι ·
„ ἐκ γὰρ ἀμπέλου “ φησί „ Σοδόμων ἡ ἄμπελος αὐτῶν , καὶ ἡ κληματὶς αὐτῶν ἐκ Γομόρρας 0 ·
ὁρᾷς ὅσα τὸ ἀφροσύνης μέθυσμα ἐργάζεται , τὸ πικρόν , τὸ κακόηθες , τὸ ἀκρόχολον , τὸ περίθυμον , τὸ ἀτίθασον , τὸ δηκτικόν , τὸ ἐπίβουλον .
ἐμφαντικώτατα δὲ ἀφροσύνης ἔρνος ἐν Σοδόμοις φησὶν εἶναι  τύφλωσις δὲ ἢ στείρωσις ἑρμηνεύεται Σόδομα  , ἐπειδὴ τυφλὸν καὶ ἄγονον καλῶν ἀφροσύνη , ὑφ ἧς ἀναπεισθέντες τινὲς μετρεῖν καὶ σταθμᾶσθαι καὶ ἀριθμεῖν πάντα καθ αὑτοὺς ἠξίωσαν ·
γομόρρα γὰρ μεταληφθέν ἐστι μέτρον .
μωυσῆς δὲ στάθμην καὶ μέτρον καὶ ἀριθμὸν τῶν ὅλων ὑπέλαβεν εἶναι τὸν θεόν , ἀλλ οὐ τὸν ἀνθρώπινον νοῦν .
δηλοῖ δὲ διὰ τούτων φάσκων ·
„ οὐκ ἔσται ἐν μαρσίππῳ σου στάθμιον καὶ στάθμιον , μέγα ἢ μικρόν ·
στάθμιον ἀληθινὸν καὶ δίκαιον ἔσται σοι “  Deut .
ἀληθὲς δὲ καὶ δίκαιον μέτρον τὸ τὸν μόνον δίκαιον θεὸν ὑπολαβεῖν πάντα μετρεῖν καὶ σταθμᾶσθαι καὶ ἀριθμοῖς καὶ πέρασι καὶ ὅροις τὴν τῶν ὅλων περιγράψαι φύσιν , ἄδικον δὲ καὶ ψευδὲς τὸ νομίσαι κατὰ τὸν ἀνθρώπινον νοῦν ταῦτα συμβαίνειν 0 1 .
ὁ δὲ εὐνοῦχος ἅμα καὶ ἀρχιοινοχόος τοῦ Φαραὼ τὸ ἀφροσύνης γεννητικὸν φυτόν , ἄμπελον , φαντασιωθεὶς προσαναζωγραφεῖ τρεῖς πυθμένας , ἵνα τὰς ἐν τῷ διαμαρτάνειν κατὰ τοὺς τρεῖς χρόνους ἐσχατιὰς παρεμφήνῃ ·
πυθμὴν γὰρ τὸ ἔσχατον .
ἐπειδὰν οὖν ἀφροσύνη πᾶσαν ψυχὴν ἐπισκιάσῃ καὶ κατασχῇ καὶ μηδὲν αὐτῆς ἄφετον μη δὲ ἐλεύθερον μέρος ἐάσῃ , οὐ μόνον ὅσα τῶν ἁμαρτημάτων ἰάσιμα δρᾶν ἀναγκάζει , ἀλλὰ καὶ ὅσα ἀνίατα 0 .
τὰ μὲν οὖν θεραπείαν ἐνδεχόμενα ῥᾷστα καὶ πρῶτα γράφεται , τὰ δὲ ἀθεράπευτα παγχάλεπα καὶ ὕστατα , πυθμέσιν ἀναλογοῦντα 0 .
καὶ καθάπερ , οἶμαι , ἡ φρόνησις ἄρχεται μὲν ἀπὸ τῶν ἐλαττόνων ὠφελεῖν , λήγει δὲ εἰς τὰς ὑπερβολὰς τῶν κατορθωμάτων , τὸν αὐτὸν τρόπον καὶ ἡ ἀφροσύνη καταβιάζουσα τὴν ψυχὴν ἄνωθεν καὶ κατ ὀλίγον ἀφιστᾶσα παιδείας μακρὰν ὀρθοῦ λόγου διοικίζει καὶ μέχρι τῶν ἐσχατιῶν καθαιρεῖ .
τὸ δ ὄναρ ἐδήλου μετὰ τοὺς πυθμένας ἀνθοῦσαν καὶ βλαστάνουσαν καὶ καρποφοροῦσαν τὴν ἄμπελον  „ αὐτὴ “ γάρ φησι „ θάλλουσα ἀνενηνοχυῖα βλαστούς ·
πέπειροι βότρυες σταφυλῆς “  Gen 0 .
40 , 10   , ἣν εἴθε ἀκαρπίᾳ χρῆσθαι καὶ μηδέποτε χλοηφορῆσαι καὶ πάντα μεμαράνθαι τὸν αἰῶνα 0 .
τί γὰρ ἂν εἴη μεῖζον κακὸν  ἢ  θαλλούσης καὶ εὐφορούσης ἀφροσύνης ;
ἀλλὰ καὶ „ τὸ ποτήριον Φαραώ “ , ἡ δεξαμενὴ τῆς ἀνοίας καὶ παροινίας καὶ τῆς παρὰ πάντα τὸν βίον ἀπαύστου μέθης , „ ἐν τῇ χειρί μου “  Gen 0 .
40 , 11  , φησίν , ἐστίν , ἴσον τῷ ἐν ταῖς ἐμαῖς ἐγχειρήσεσι καὶ ἐπιβολαῖς καὶ δυνάμεσιν ·
οὐ γὰρ ἄνευ γε τῶν ἐμῶν ἐπινοιῶν εὐοδήσει τὰ πάθος ἐξ ἑαυτοῦ .
ὥσπερ γὰρ ἐν μὲν ταῖς τοῦ ἡνιόχου χερσὶ τὰς ἡνίας εἶναι προσῆκεν , ἐν δὲ ταῖς τοῦ κυβερνήτου τοὺς οἴακας  μόνως γὰρ οὕτως κατορθοῦται δρόμος μὲν ἅρματι , σκάφει δὲ πλοῦς  , οὕτως ἐν τῇ χειρὶ καὶ δυνάμει τοῦ θάτερον εἶδος τῆς γαστριμαργίας τεχνιτεύοντος , οἰνοφλυγίαν , ἡ τοῦ ἀκρατοῦς ἐστιν ἐκπλήρωσις 0 1 .
ἀλλὰ τί παθὼν ὑπέμεινεν αὐχεῖν ἐπ ἀρνήσεως μᾶλλον ἢ ὁμολογίας ἐπαξίῳ πράγματι 0 ;
ἢ οὐκ ἄμεινον ἦν μὴ οὐχ ὁμολογεῖν διδάσκαλον ἀκρασίας εἶναι , ἀλλὰ τῷ ἀκρατεῖ τὰ ὑπεκκαύματα τοῦ πάθους ἐπαναθεῖναι ὡς εὑρετῇ καὶ αὐτουργῷ τεθρυμμένου καὶ κατεαγότος αἰσχίστου βίου ;
τοιοῦτον δ ἐστίν ·
ἀφροσύνη σεμνύνεται ἐφ οἷς εἰκὸς ἐγκαλύπτεσθαι 0 ·
νυνὶ μὲν οὐ μόνον ἐπὶ τῷ τὴν δεξαμενὴν τῆς ἀκράτορος ψυχῆς , τὸ ποτήριον , περιφέρειν ἐν ταῖς χερσὶ καὶ ἐπιδείκνυσθαι πᾶσιν ἀγάλλεται , ἀλλὰ καὶ ἐπὶ τῷ τὴν σταφυλὴν εἰς αὐτὸ ἐκθλίβειν ·
τὸ δ ἐστὶ τὸ ἐκπληρωτικὸν τοῦ πάθους δημιουργεῖν καὶ κεκρυμμένον εἰς φῶς ἄγειν .
ὡς γὰρ τὰ βρέφη γλιχόμενα τροφῆς , ὁπότε μέλλοι σπᾶν τοῦ γάλακτος , ἐκθλίβει καὶ πιέζει τὸν μαστὸν τῆς τρεφούσης , οὕτω τὴν πηγήν , ἀφ ἧς τὸ οἰνοφλυγίας ὀμβρεῖ κακόν , ὁ δημιουργὸς τῆς ἀκρασίας πιέζει κραταιῶς , ἵνα ταῖς ἐκθλιβομέναις λιβάσιν ἡδίστῃ τροφῇ χρῷτο .
τοιοῦτος μὲν ἡμῖν ὁ βεβακχευμένος ἀκράτῳ , παροίνιον καὶ παράληρον κακὸν καὶ ἀνίατον , γραφέσθω ·
τὸν δὲ συγγενῆ τούτου γάστρωνα καὶ αὐτὸν ὄντα , πολυφαγίας καὶ λαιμαργίας ἑταῖρον , τὰ περὶ ἐδωδὴν ἀκρατῶς τεχνιτεύοντα , πάλιν ἐπισκεπτέον .
καίτοι οὐ πολλῆς δεῖ πρὸς τὴν θήραν αὐτοῦ φροντίδος ·
ἔστι γὰρ ἐκμαγεῖον ἐμφερέστατον αὐτοῦ τῆς εἰκόνος ὁ φανεὶς ὄνειρος .
ἀκριβώσαντες οὖν αὐτὸν ἐκεῖνον ὥσπερ ἔμφασιν ἐν κατόπτρῳ θεασόμεθα 0 .
„ ᾤμην “ γάρ φησι „ τρία κανᾶ χονδριτῶν αἴρειν ἐπὶ τῆς κεφαλῆς μου “  Gen .
κεφαλὴν μὲν τοίνυν ἀλληγοροῦντές φαμεν εἶναι ψυχῆς τὸν ἡγεμόνα νοῦν , ἐπικεῖσθαι δὲ τούτῳ πάντα ·
καὶ γὰρ ἐξεφώνησέ ποτε ἐπ αὐτοῦ ·
„ ἐπ  ἐμὲ ἐγένετο ταῦτα πάντα “  Gen .
στειλάμενος οὖν πομπὴν ὧν ἐτεχνίτευσε κατὰ γαστρὸς τῆς ταλαίνης ἐπιδείκνυται , καὶ κανηφορῶν ὁ ἀνόητος οὐκ αἰδεῖται τοσούτῳ βαρυνόμενος τριττῷ κανῶν ἄχθει , τοῦτο δ ἐστὶ τρισὶ χρόνου μέρεσι .
τὴν γὰρ ἡδονὴν οἱ θιασῶταί φασιν αὐτῆς ἔκ τε μνήμης τῶν παρεληλυθότων τερπνῶν καὶ ἐξ ἀπολαύσεως τῶν ἐνεστηκότων καὶ ἐξ ἐλπίδος τῶν μελλόντων συνεστάναι ·
ὥστε τὰ τρία κανᾶ τοῖς τρισὶ τοῦ χρόνου μέρεσιν ἐξομοιοῦσθαι , τὰ δ ἐπὶ τῶν κανῶν πέμματα τοῖς ἑκάστῳ τῶν μερῶν ἐφαρμόζουσι , παρεληλυθότων μνήμαις , ἐνεστηκότων μετουσίαις , μελλόντων προσδοκίαις , τὸν δὲ βαστάζοντα ταῦτα πάντα τῷ φιληδόνῳ , ὃς οὐκ ἀφ ἑνὸς γένους ἀκρασίας , ἀλλ  ἀπὸ πάντων σχεδὸν εἰδῶν καὶ γενῶν τῆς ἀκολασίας ἄσπονδον καὶ φιλίων ἁλῶν ἐπιδεᾶ τράπεζαν ἐκπεπλήρωκεν 0 .
ἧς ἀπολαύει μόνος ὥσπερ ἐν δημοθοινίᾳ ὁ βασιλεὺς Φαραώ , σπορὰν καὶ σκέδασιν καὶ φθορὰν ἐγκρατείας ἐπιτετηδευκώς 0 ·
ἑρμηνεύεται γὰρ σκεδασμός .
ἔστι δὲ τὸ ὑπέρογκον καὶ βασιλικὸν αὐτῷ οὐκ ἐφ οἷς εἰκὸς σωφροσύνης ἀγαθοῖς ἀγάλλεσθαι , ἀλλ ἐν οἷς ἀπεικὸς βδελυρίας ἐπιτηδεύμασι σεμνύνεσθαι , πρὸς ἀπληστίαν καὶ λαιμαργότητα καὶ τὸ ἁβροδίαιτον ἐξοκείλαντι 0 .
τοιγάρτοι τὰ πτηνά , τὸ δ ἐστὶν αἱ ἐπιποτώμεναι ἔξωθεν ἀτέκμαρτοι συντυχίαι , πάντα πυρὸς τρόπον ἐπιδραμοῦνται καὶ ἀναφλέξουσι καὶ τῇ παμφάγῳ δυνάμει καταναλώσουσιν  Gen .
40 , 17  , ὡς μη δὲ λείψανον γοῦν ὑπολείπεσθαι πρὸς ἀπόλαυσιν τῷ κανηφοροῦντι , ὃς ἤλπισε τὰς εὑρέσεις καὶ τὰς ἐπινοίας αὑτοῦ μέχρι παντὸς αἰῶνος οἴσειν ἀναφαιρέτους ἐν βεβαίῳ .
χάρις δὲ τῷ νικηφόρῳ θεῷ , ὃς ἀτελεῖς τὰς εἰς ἄκρον πεποιημένας σπουδὰς τοῦ φιλοπαθοῦς ἐργάζεται , πτηνὰς φύσεις ἐπιπέμπων ἀοράτως πρὸς ἀναίρεσιν καὶ φθορὰν αὐτῶν 0 .
περισυληθεὶς οὖν ὁ νοῦς ὧν ἐδημιούργησεν , ὥσπερ τὸν αὐχένα ἀποτμηθεὶς ἀκέφαλος καὶ νεκρὸς ἀνευρεθήσεται , προσηλωμένος ὥσπερ οἱ ἀνασκολοπισθέντες τῷ ξύλῳ τῆς ἀπόρου καὶ πενιχρᾶς ἀπαιδευσίας 0 .
ἕως μὲν γὰρ μηδὲν λυμαίνεται τῶν ἐξαπιναίως εἰωθότων ἀπροοράτως ἐπιφοιτᾶν , εὐοδεῖν δοκοῦσιν αἱ πρὸς ἀπόλαυσιν ἡδονῆς τέχναι ·
κατασκηψάντων δ  ἐκ τοῦ ἀφανοῦς ἀνατρέπονται , καὶ ὁ δημιουργὸς αὐταῖς συνδιαφθείρεται .
τὰ μὲν οὖν τῶν διῃρημένων τὸ γεύσεως ἐργαστήριον ἐν ἑκατέρῳ τροφῆς εἴδει , πόσεώς τε καὶ βρώσεως οὐχὶ τῆς ἀναγκαίας ἀλλὰ περιττῆς καὶ ἀκράτορος , ὀνείρατα δεδήλωται ·
τὰ δὲ τοῦ τούτων καὶ τῶν ἄλλων , ὅσαι ψυχῆς δυνάμεις , βασιλεύειν δοκοῦντος , ὄνομα Φαραώ , κατὰ τὸ ἀκόλουθον αὐτίκα διερευνητέον 0 .
„ ἐν γὰρ τῷ ὕπνῳ μου “ φησίν „ ᾤμην ἑστάναι παρὰ τὸ χεῖλος τοῦ ποταμοῦ ·
καὶ ὥσπερ ἐκ τοῦ ποταμοῦ ἀνέβαινον βόες ἑπτά , ἐκλεκταὶ ταῖς σαρξὶ καὶ καλαὶ τῷ εἴδει , καὶ ἐνέμοντο ἐν τῷ ἄχει .
καὶ ἰδοὺ ἕτεραι ἑπτὰ βόες ἀνέβαινον ὀπίσω αὐτῶν ἐκ τοῦ ποταμοῦ , πονηραὶ καὶ αἰσχραὶ τῷ εἴδει καὶ λεπταὶ ταῖς σαρξίν , ἃς οὐκ εἶδον τοιαύτας ἐν ὅλῃ τῇ Αἰγύπτῳ αἰσχροτέρας .
καὶ κατέφαγον αἱ βόες αἱ λεπταὶ καὶ αἰσχραὶ τὰς ἑπτὰ βόας τὰς πρώτας τὰς καλὰς καὶ ἐκλεκτάς , καὶ εἰσῆλθον εἰς τὰς κοιλίας αὐτῶν ·
καὶ οὐ διάδηλοι ἐγένοντο ὅτι εἰσῆλθον εἰς τὰς κοιλίας αὐτῶν , καὶ αἱ ὄψεις αὐτῶν αἰσχραί , καθὰ καὶ τὴν ἀρχήν  εἶπον  0 .
ἐξεγερθεὶς δὲ ἐκοιμήθην , καὶ εἶδον πάλιν ἐν τῷ ὕπνῳ μου , καὶ ὡς ἑπτὰ στάχυες ἀνέβαινον ἐν πυθμένι ἑνί , πλήρεις καὶ καλοί ·
ἄλλοι δὲ ἑπτὰ στάχυες λεπτοὶ καὶ ἀνεμόφθοροι ἀνεφύοντο ἐχόμενοι ·
καὶ κατέπιον οἱ ἑπτὰ στάχυες τοὺς καλοὺς καὶ τοὺς πλήρεις “  Gen .
ὁρᾷς μὲν δὴ τὸ προοίμιον τοῦ φιλαύτου , ὃς κινητὸς καὶ στρεπτὸς καὶ μεταβλητὸς ὢν κατά τε σῶμα καὶ ψυχήν φησιν ·
„ ᾤμην ἑστάναι , “ καὶ οὐκ ἐλογίσατο , ὅτι μόνῳ θεῷ τὸ ἀκλινὲς καὶ πάγιόν ἐστιν οἰκεῖον καὶ εἴ τις αὐτῷ φίλος 0 .
τῆς μὲν ἀκλινοῦς περὶ αὐτὸν δυνάμεως σαφεστάτη πίστις ὅδε ὁ κόσμος , ἀεὶ κατὰ τὰ αὐτὰ καὶ ὡσαύτως ἔχων  ὁπότε δὲ ὁ κόσμος ἀρρεπής , ὁ δημιουργὸς πῶς οὐ βέβαιος 0 1 ;
, εἶτα μέντοι καὶ οἱ ἀψευδέστατοι μάρτυρες ἱεροὶ χρησμοί 0 ·
λέγεται γὰρ ἐκ προσώπου τοῦ θεοῦ ·
„ ὧδε ἐγὼ ἕστηκα ἐκεῖ πρὸ τοῦ σὲ ἐπὶ τῆς πέτρας ἐν Χωρήβ “  Exod .
17 , 6  , ἴσον τῷ οὗτος ἐγὼ ὁ ἐμφανὴς καὶ ἐνταῦθα ὢν ἐκεῖ τέ εἰμι καὶ πανταχοῦ , πεπληρωκὼς τὰ πάντα , ἑστὼς ἐν ὁμοίῳ καὶ μένων , ἄτρεπτος ὤν , πρὶν ἢ σὲ ἤ τι τῶν ὄντων εἰς γένεσιν ἐλθεῖν , ἐπὶ τῆς ἀκροτάτης καὶ πρεσβυτάτης ἱδρυμένος δυνάμεως ἀρχῆς , ἀφ  ἧς ἡ τῶν ὄντων γένεσις ὤμβρησε καὶ τὸ σοφίας ἐπλήμμυρε νᾶμα .
ἐγὼ γάρ εἰμι „ ὁ ἐξαγαγὼν ἐκ πέτρας ἀκροτόμου πηγὴν ὕδατος “  Deut .
8 , 15  ἐν ἑτέροις εἴρηται .
μαρτυρεῖ δὲ καὶ Μωυσῆς περὶ τοῦ μὴ τρέπεσθαι τὸ θεῖον φάσκων ·
„ εἶδον τὸν τόπον οὗ εἱστήκει ὁ θεὸς τοῦ Ἰσραήλ “  Exod .
24 , 10  , τὸ μὴ μεταβάλλειν διὰ τῆς στάσεως καὶ ἱδρύσεως αἰνιττόμενος .
ἀλλὰ γὰρ τοσαύτη περὶ τὸ θεῖόν ἐστιν ὑπερβολὴ τοῦ βεβαίου , ὥστε καὶ ταῖς ἐπιλελεγμέναις φύσεσιν ἐχυρότητος , ὡς ἀρίστου κτήματος , μεταδίδωσιν .
αὐτίκα γέ τοι τὴν πλήρη χαρίτων διαθήκην ἑαυτοῦ  νόμος δ ἐστὶ καὶ λόγος τῶν ὄντων ὁ πρεσβύτατος  ὡς ἂν ἐπὶ βάσεως τῆς τοῦ δικαίου ψυχῆς ἄγαλμα θεοειδὲς ἱδρύσεσθαι παγίως φησίν , ἐπειδὰν λέγῃ τῷ Νῶε ·
„ στήσω τὴν διαθήκην μου πρὸς σέ “  Gen .
παρεμφαίνει δὲ καὶ δύο ἕτερα , ἓν μὲν ὅτι τὸ δίκαιον ἀδιαφορεῖ διαθήκης θεοῦ , ἕτερον δὲ ὅτι οἱ μὲν ἄλλοι χαρίζονται τὰ διαφέροντα τῶν λαμβανόντων , ὁ δὲ θεὸς οὐ μόνον ταῦτα , ἀλλὰ αὐτοὺς ἐκείνους ἑαυτοῖς 0 1 2 ·
ἐμὲ γὰρ ἐμοὶ δεδώρηται καὶ ἕκαστον τῶν ὄντων ἑαυτῷ 0 ·
τὸ γὰρ „ στήσω τὴν διαθήκην μου πρὸς σὲ “ ἴσον ἐστὶ τῷ „ σοὶ δωρήσομαι .
“ σπουδάζουσι δὲ καὶ πάντες οἱ θεοφιλεῖς τὸν φιλοπραγμοσύνης χειμῶνα ἀποδιδράσκοντες , ἐν ᾧ σάλος καὶ κλύδων ἀεὶ κυκᾶται , τοῖς τῆς ἀρετῆς εὐδίοις καὶ ναυλοχωτάτοις ἐνορμίζεσθαι λιμέσιν .
οὐχ ὁρᾷς , οἷα περὶ Ἀβραὰμ λέγεται τοῦ σοφοῦ , ὥς ἐστιν „ ἑστὼς ἐνώπιον κυρίου “  Gen .
πότε γὰρ εἰκὸς δύνασθαι στῆναι διάνοιαν μηκέθ ὡς ἐπὶ τρυτάνης ταλαντεύουσαν ἢ ὅτε ἀντικρύς ἐστι θεοῦ , ὁρῶσά τε καὶ ὁρωμένη 0 1 ;
διχόθεν γὰρ αὐτῇ τὸ ἀρρεπές , ἐκ μὲν τοῦ ὁρᾶν τὸν ἀσύγκριτον , ὅτι ὑπὸ τῶν ὁμοίων πραγμάτων οὐκ ἀνθέλκεται , ἐκ δὲ τοῦ ὁρᾶσθαι , ὅτι ἣν ἀξίαν ἔκρινεν εἰς ὄψιν ὁ ἡγεμὼν τὴν ἑαυτοῦ ἐλθεῖν , τῷ ἀρίστῳ μόνῳ προσεκλήρωσεν , αὑτῷ 0 .
καὶ Μωυσεῖ μέντοι θεοπρόπιον ἐχρήσθη τοιόνδε ·
„ σὺ αὐτοῦ στῆθι μετ ἐμοῦ “  Deut .
5 , 31  , δι οὗ τὰ λεχθέντα ἄμφω παρίσταται , τό τε μὴ κλίνεσθαι τὸν ἀστεῖον καὶ ἡ τοῦ ὄντος περὶ πάντα βεβαιότης .
καὶ γὰρ τῷ ὄντι τὸ τῷ θεῷ συνεγγίζον οἰκειοῦται κατὰ τὸ ἄτρεπτον αὐτοστατοῦν , καὶ ἠρεμήσας ὁ νοῦς , ἡλίκον ἐστὶν ἀγαθὸν ἠρεμία , σαφῶς ἔγνω καὶ θαυμάσας αὐτῆς τὸ κάλλος ὑπέλαβεν , ὅτι ἢ θεῷ μόνῳ προσκεκλήρωται ἢ τῇ μεταξὺ φύσει θνητοῦ καὶ ἀθανάτου γένους 0 .
5 , 5  , οὐχὶ τοῦτο δηλῶν , ὅτι ἐπὶ τῶν ἑαυτοῦ ποδῶν ἠρήρειστο , ἀλλ  ἐκεῖνο βουλόμενος ἐμφῆναι , ὅτι ἡ τοῦ σοφοῦ διάνοια χειμώνων μὲν καὶ πολέμων ἀπαλλαγεῖσα , νηνέμῳ δὲ γαλήνῃ καὶ βαθείᾳ εἰρήνῃ χρωμένη κρείττων μέν ἐστιν ἀνθρώπου , θεοῦ δὲ ἐλάττων 0 .
ὁ μὲν γὰρ ἀγελαῖος ἀνθρώπειος νοῦς σείεται καὶ κυκᾶται πρὸς τῶν ἐπιτυχόντων , ὁ δ ἅτε μακάριος καὶ εὐδαίμων ἀμέτοχος κακῶν 0 ·
μεθόριος δὲ ὁ ἀστεῖος , ὡς κυρίως εἰπεῖν μή τε θεὸν αὐτὸν εἶναι μή τε ἄνθρωπον , ἀλλὰ τῶν ἄκρων ἐφαπτόμενον , ἀνθρωπότητι μὲν θνητοῦ γένους , ἀρετῇ δὲ ἀφθάρτου 0 1 .